open-index/open-wikipedia-markdown huggingface dataset:
Էռնստ Գլազեր

**Էռնստ Գլազեր** (, ), հրեական ծագումով նորվեգացի ջութակահար, ով ծնվել և մեծացել է Գերմանիայում։

## Կենսագրություն
Էրնստ Գլազերը ծնվել է 1904 թվականի փետրվարի 24-ին Գերմանիայի Համբուրգ քաղաքում։ Սովորել է Բեռլինում՝ աշակերտելով Կարլ Ֆլեշի մոտ։

1928 թվականին իր դասընկերոջ խորհրդով համալրել է Նորվեգիայի ազգային ֆիլհարմոնիկ նվագախմբի շարքերը, որտեղ մնացել է մինչև 1958 թվականը։ Երկրորդ համաշխարհային պատերազմի ընթացքում Գերմանիայից հրեաների մասսայական բնաջնջումից խուսափելու համար փախել է Շվեդիա։

1941 թվականին նշվում էր ֆիլհարմոնիկ նվագախմբի 175-ամյակը, երբ մի խումբ նորվեգացի նացիստներ ներխուժեցին հանդիսության սրահ։ Նրանք ցանկանում էին գերի վերցնել նվագախմբի կատարողներին։ Գլազերին հաջողվել է փախուստի դիմել։

Այս շրջանում էլ ստեղծվել է Նորվեգիայի ազգային օրհներգը, որի ստեղծմանն անմիջականորեն մասնակցել է Էրնեստ Գլազերը։ 1942 թվականին փախչել է Շվեդիա և վերադարձել է Նորվեգիա միայն 1945 թվականին։

Մահացել է 1979 թվականի ապրիլի 3-ին Օսլոյում։

## Ծանոթագրություններ

Կատեգորիա:Գերմանիայի հրեաներ
Կատեգորիա:Գերմանացի ջութակահարներ
Կատեգորիա:Գերմանացի դիրիժորներ
Կատեգորիա:Գերմանացի երաժիշտներ
Կատեգորիա:Շվեդ երաժիշտներ
Թրոմյոյի կամուրջ

**Թրոմյոյի կամուրջ** (), ավտոմոբիլային, հետիոտնային և հեծանվային կախովի կամուրջ, որը հատում է Թրոմյան ծովախորշը ()արևելքից դեպի Արենդալ ֆյուլկեն, Սերլանդ կղզին մայրցամաքի հետ։  Կամուրջը հանդիսանում է թիվ 409 ազգային մայրուղու մի մասը ():

Կամրջի շինարարությունը նախապատրաստվել է հատուկ հանձնաժողովի կողմից Քրիստիան Ստրեյաի ղեկավարությամբ։  Նախագիծը մշակվել է 1938-1961 թվականներին։ Երկու տարվա ընթացքում շինհրապարակում աշխատել են 50-60 շինարար։ Հանդիսավոր բացումը տեղի է ունեցել 1961 թ.-ի հոկտեմբերի 21-ին։ Կարմիր ժապավենը կտրել է Նորվեգիայի այդ ժամանակվա Տրանսպորտի նախարարը։ Այդ ժամանակ կամուրջը հանդիսացել է Նորվեգիայի ամենամեծ կամուրջը։ Շինարարության ծախսերը կազմել է 7 միլիոն նորվեգական կռոն։

## Բնութագիր և վիճակագրություն
Թրոմյոյի կամուրջը 400 մ է, իսկ 12 թռիչքներինը՝ 240 մ։ Այն հանդիսանում է Թրոմյո կղզու և մայրցամաքի միջև կապի միակ միջոցը։ Կղզում բնակվում են շուրջ 6000 մարդ։ Կամուրջը կարող է դիմանալ մինչև 50 տոն ավտոգնացքի ծանրություն։

## Հետիոտնային, հեծանվային արահետ
2012 թ.-ին ավարտվեց հետիոտնային և հեծանվային լրացուցիչ գծի կառուցումը։ Նոր երթուղիները կառուցված են երկաթբետոնից և կարող են ապահովել մեծ ծարնաբեռնվածության կրում։ Լայնությունը կազմում է 2,5 մ, բաժանարար գծի բարձրությունը երկու կողմերում 160 սմ է։ Լրացուցիչ երթուղին ապահովեց հեծանվորդների մեծ քանակի շարժը Արենդալից դեպի կղզի։ Շինարարության արժեքը կազմում է 30 միլիոն նորվեգական կրոն։

## Ծանոթագրություններ

## Արտաքին հղումներ
* Tromøybrua

Կատեգորիա:Կախովի կամուրջներ
Կատեգորիա:Նորվեգիայի կամուրջներ
Սմուլթրինգ

մինի|Տապակած սմուլթրինգ
[մինի|Սմուլթրինգ վաճառողը [Նորվեգիայում]]
**Սմուլթրինգ **(, և **հորթեթաք **(*hjortetakk*, երբեմն անվանում են նաև *hjortebakkels*), նորվեգական փքաբլիթ։ Դրանք սովորաբար պատրաստվում են առանց ջնարակի և առանց լցոնումների, հաճախ հիլի ավելացումներով։

Սմուլթրինգն ունի թորի տեսք և վաճառվում է սայլակներով Սուրբ ծննդի ժամանակ՝ առևտրային վրաններում։ Նրանց նկարագրում են հետևյալ կերպ՝ «հաստ ծանր թքաբլիթ, տապակված խոզաճարպի մեջ։ Լավ է ուտել տաք վիճակում, քանի դեռ յուղը կաթում է նրանից»։ Սմուլթրինգները հայտնի են Նորվեգիայից գաղթածների շրջանում, մասնավորապես ԱՄՆ-ի նահանգ Մինեսոտայում, որտեղ դա վաճառում են կրումկակեի հետ, ris krem-ի (բրնձային կրեմ) և fattigmann-ի հետ ամանորյա ճաշի ժամանակ։

Կան շատ ենթադրություններ, ըստ որոնց սմուլթրինգի պատրաստման բաղադրատոմսը Նորվեգիա է եկել Ամերիկայից։

## Տես նաև
* Փքաբլիթ

## Ծանոթագրություններ

## Արտաքին հղումներ
* Photo of a smulring truck
* Smultring
* Video demonstrating how to not extinguish a lard fire with water

Կատեգորիա:Նորվեգական խոհանոց
Կատեգորիա:Սուրբծննդյան խոհանոց
Մինեսունի երկաթուղային կամուրջ

**Մինեսունի երկաթուղային կամուրջ ** (), երկաթուղային կամուրջ Մյոսա լճի վրա՝ Էյդսվոլ կոմունայում՝ Նորվեգիայում։ Այն կապում է մայրաքաղաք Օսլոն Տրոնհեյմի հետ։ Մոտավոր հեռավորությունը երկրի մայրաքաղաքից կազմում է 60 կմ դեպի հյուսիս-արևելք։ Կամուրջը բացվել է 1879 թվականին։

## կամրջի պատմություն

Մինեսունի երկաթուղային կամուրջը կառուցվել է 1879 թվականին։ Այն բացվեց, քանի որ Համար և Էյդսվոլ քաղաքների միջև երկաթուղային հաղորդակցություն էր ստեղծվել։ կամրջի հեղինակներն  են համարվում ճարտարապետ Բ Լանգեն (B. Lange) և ճարտարագետ Աքսել Յակոբ Պետերսոնը (Axel Jacob Petersson): 1913 թվականին Մյոսա լճում կարգավորվեց ջրի մակարդակը։ Դրա հետ կապված Մինեսունի երկաթուղային կամրջի գլխավոր թռիչքը մեծացվեց եղած 62 մետրից մինչև 82 մետրի։ 1925 թվականին կամուրջը վերակառուցվում է որպես ավտոմոբիլային-երկաթուղային՝ յուրաքանչյուր կողմից մեկ գոտիով։ 1940 թվականի ապրիլին Ֆաշիստական Գերմանիան հարձակվեց Նորվեգիայի վրա։ Այդ ժամանակ, հընթացս Դանիա-Նորվեգական ռազմագործողության, նահանջող նորվեգացի զինվորները պայթեցրին կամուրջը։ 1965 թվականին հարևանությամբ կառուցվեց նոր ավտոմոբիլային կամուրջ։ Այդ ժամանակ Մինեսունի երկաթուղային կամրջի վրա դադարեց ավտոմոբիլային երթևեկությունը։ 2006 թվականին կամուրջը ենթարկվեց վերականգնման. հատկապես թարմացվեցին թռիչքի հատվածներն ու միջնական հենասյուների հատվածները։ Ծրագրավորում են, որպեսզի Մինեսունի երկաթուղային կամուրջը մտնի Նորվեգիայի համաշխարհային ժառանգության հուշարձանների ցանկի մեջ։

## կամրջի կառուցվածք
Մինեսունի երկաթուղային կամուրջն ունի 12 թռիչք։ Գլխավոր թռիչքը վերածածկված է միջանցիկ մետաղական կամարակապ ձողակառույցով ներքևի անցումային գոտու հետ միասին։ Թռիչքի երկարությունը կազմում է 82 մետր։ Կողմնային թռիչքներն իրենցից ներկայացնում են վանդակավոր ձողակառույցներ։ Գլխավոր թռիչքի երկու միջնական հենասյուները կառուցված են աղյուսով։ Արտաքին հատվածը երեսապատված է չմշակված գրանիտե սալերով։ Հենասյուներն ունեն սլաքաձև որմնախոռոչներ։ Դրանց վերևի հատվածներում կառուցված են դեկորատիվ հրակնատներ։ Մնացած հենասյուները մետաղական են։ կամրջի ընդհանուր երկարությունը կազմում է 362 մետր։

Մինեսունի երկաթուղային կամուրջը մենուղի է։  
 
## Ծանոթագրություններ

## Արտաքին հղումներ
* Информация о мосте на сайте Broer.no  
* Nasjonal verneplan for veger, bruer og vegrelaterte kulturminner  
* Фотографии моста 

Կատեգորիա:Նորվեգիայի կամուրջներ
Թրոմսյոյի կամուրջ

**Թրոմսյոյի կամուրջ** (), ավտոմոբիլային կամուրջ Tromsøysundet  ծոցի և նորվեգական Թրոմսյո քաղաքի միջև։ Նորվեգիայի առաջին կոնսերֆացված կամուրջն է և հանդիսանում է Թրոմսյոի տեսարժան վայրերից մեկը։

## Պատմություն
230x225px|thumb|left|Կամրջի արգելապատնեշը
Նախքան կամրջի կառուցումը տրանսպորտային փոխադրումները իրականացվել են լաստանավային փոխադրամիջոցներով։ Կամրջի կամ թունելի շինարարության մասին սկսել են մտածել 1948 թվականին։ Վերջնական նախագիծը քննարկվել է և հաստատվել 1955 թվականին խորհրդարանի կողմից։ Նախագիծը մշակվել է հայտնի նորվեգացի ճարտարապետ Էրլինգ Վիկշեի () կողմի։

Շինարարությունը սկսվեց 1958 թվականին և տևեց 2 տարի։ Երթևեկության համար կամուրջը բացվեց 1960 թվականին Նորվեգիայի այն ժամանակվա վարչապետի կողմից։ 1963 թվականին կամրջին շնորհվեց հեղինակավոր Betongtavlen մրցանակ։

Կառուցման ժամանակ այն եղել է Հյուսիսային Եվրոպայի ամենաերկար կամուրջը։ Արժեքը եղել է 14.5 միլիոն նորվեգական կռոն։ Կամրջից 3 կմ հեռավորության վրա կառուցվեց թունել, որը որոշակի չափով թեթևացրել է շինության ծանրաբեռնվածությունը։

Այն կամուրջը համարվել է ինքնասպանների ամենահայտնի վայրը, որտեղ նրանք վերջ են տվել կյանքին։ 2005թ.-ին կամրջի ամբողջ երկայնքով տեղադրվել են ճաղավանդակ՝ կանխելու համար ինքնասպանությունները։

2008 թվականին ապրիլի 17-ին Թրոմսյոյի կամուրջը ընդգրկվել է Նորվեգիայի պատմական հուշարձանների ցանկում։

## Կառուցվածք
Կամուրջը երկաթբետոնյա է, ունի 58 թռիչք։ Ամբողջական երկարությունը 1036 մ է։ Կենտրոնական թռիչքը ունի 58 մ երկարություն։ Ծովի մակարդակից ունի 38 մ բարձրություն։ Ունի 2 երթևեկելի գոտի և 2 հետիոտնային արահետ։ Ընդհանուր լայնությունը 8,3 մ է։

## Ծանոթագրություններ

## Արտաքին հղումներ
*  Architecture Guide for Northern Norway and Svalbard պորտալում կամրջի մասին տեղեկատվություն: 

Կատեգորիա:Նորվեգիայի կամուրջներ
Կատեգորիա:Շենքեր և շինություններ կառուցված 1958 թվականին
Astrid S

**Աստրիդ Սմեպլաս** (), հայտնի է նաև իր բեմական **Astrid S** բեմական անունով։ Նորվեգացի երգչուհի և երգահան, ով 2013 թվականի *Pop Idol* նախագծի նորվեգական տարբերակում զբաղեցրեց 5-րդ հորիզոնականը։

## Կենսագրություն
thumb|Astrid S-ը 2016 թվականի ''Stavernfestivalen''-ին
Մեծանալով փոքր քաղաքում (Ռենեբու, Նորվեգիա), Աստրիդը սկսեց դեռ վաղ տարիքից զբաղվել երաժշտությամբ։ 2013 թվականին, երբ նա դեռ 16 տարեկան էր, մասնակցեց *Pop Idol* երաժշտական նախագծի նորվեգական տարբերակին և հենց այդ ժամանակ Աստրիդ Սմեպլաս անվան տակ թողարկեց իր *«Shattered»* սինգլը։ Երգը գրվել էր ամերիկացի երգչուհի/երգահան Մելանի Ֆոնտանայի հետ համատեղ։ 18 տարեկանում Universal Music Group-ի ներքո արդեն իր բեմական անվանմամբ լույս տեսավ իր առաջին սինգլը՝ *«2AM»*։ Միացյալ Նահանգներում երգը դուրս եկավ 2015 թվականին։ Նա նաև թողարկեց «FourFiveSeconds» սինգլի քավր տարբերակը։

2016 թվականին Աստրիդը, աջակցեց Թրոյ Սիվանին իր եվրոպական տուրի ժամանակ և 2016 թվականի մայիսի 20-ին թողարկեց իր անունով մինի ալբոմ։

## Սկավառակագրություն
### Մինի Ալբոմներ

### Սինգլներ
#### Որպես գլխավոր արտիստ

#### Քավրներ
* "Undressed"՝ քավր Ջուլի Բերգենի հետ (2013)
* "FourFiveSeconds"՝ քավր (2015)

#### Որպես մասնակից արտիստ

## Մրցանակներ անվանակարգեր

## Ծանոթագրություններ

## Արտաքին հղումներ
* 
* 
* 
* 

Կատեգորիա:21-րդ դարի երգչուհիներ
Կատեգորիա:Բեմական կեղծանուններ
Կատեգորիա:Նորվեգացի դերասանուհիներ
Կատեգորիա:Նորվեգացի երաժիշտներ
Կատեգորիա:Նորվեգացի երգչուհիներ
Կատեգորիա:Նորվեգացի փոփ երգիչներ
Նատասիա Մալթե

**Նատասիա Մալթե** (, ), նորվեգացի դերասանուհի և մոդել։ Նկարահանվել է Ռեյնի դերով «Բլադրեյն 2։ Ազատագրում» և «Բլադրեյն 3։ Երրորդ ռեյխ» ֆիլմերում։

## Կենսագրություն
Նատասիա Մալթեն ծնվել է Նորվեգիայի Օսլո քաղաքում, նա ունի երկու իրենից մեծ քույրեր։ Ըստ իր մոր, նա ունի ֆիլիպինյան արմատներ։

Դպրոցում Նատասիան հետաքրքրվել է պարով և դրա համար նա սովորել է Կանադայում, Շոտլանդիայում և Նորվեգիայում։ Դպրոցն ավարտելուց հետո նա մեկնել է Լոնդոն, որպեսզի ընդունվի երաժշտական թատրոն։ Ապա նա մեկնեց Կանադա, որտեղ և ստացավ իր առաջին դերը կինոյում։

2005 թվականին նա նկարահանվել է «Էլեկտրա» ֆիլմում և Ջենիֆեր Հարների հետ միասին պարգևատրվել են MTV Movie Awards 2005 մրցանակով՝ լավագույն համբույր անվանակարգում։

2007 թվականին էկրան է բարձրանում «Բլադրեյն 2։ Ազատագրում» ֆիլմը՝ նկարահանված հայտնի տեսախաղերի շարքի հիման վրա։ Նատասիան խաղում էր գլխավոր դերը, որտեղ մարմնավարում էր Ռեյն անունով աղջիկ-կիսավամպիրի։ Խաղալով այս դերը, նա փոխարիել էր Քրիստիանա Լոկենին, ով խաղում էր Ռեյնի դերը առաջին ֆիլմում։ Այս ֆիլմից հետո Նատասիան համագործակցում է ռեժիսոր Ուվե Բոլլի հետ, ով հետագայում նկարահանել է աջկան մի շարք այլ ֆիլմերում։

Նատասիա Մալթեն ապրում է Լոս Անջելեսում։

## Ֆիլմագրություն

## Հետաքրքիր փաստեր
* Դերասանուհու հասակը 1.65 մետր է։
* Որպես օրենք, ֆիլմի տիտրերում նա հայտնվում է իր իրական՝ Նատասիա Մալթե անունով, բայց նրան կարող եք հանդիպել նաև Լինա Թիլ անունով։
* Բացի կինոյից, Նատասիան մասնակցում է նաև մոդելային ցուցադրություններով և հայտնվել է այնպիսի ամսագրերի շապիկներին, ինչպիսիք են Girls of Maxim և Toro Women ամսագրերը։
* 2005 թվական։ «MTV» ալիքի մրցանակ «Լավագույն համբույր» անվանակարգում «Էլեկտրա» ֆիլմի համար։

## Ծանոթագրություններ

## Արտաքին հղումներ
* Natassia Malthe Website 
* 
* Perfect People: Natassia Malthe Pictures
* Fansite: Natassia Malthe hjemmeside laget av fansen 

Կատեգորիա:Նորվեգացի դերասանուհիներ
Կատեգորիա:Նորվեգացի մոդելներ
Լիեր (Նորվեգիա)

thumb|մինի|Lիերը Բուսկերուդ ֆյուլքեի քարտեզին
**Լիեր** (), կոմունա Նորվեգիայի Բուսկերուդ ֆյուլքեում։ Կոմունայի վարչական կենտրոնն է Լիերբենը։ Պաշտոնական լեզուն է Բուկմոլը։ 2007թ.-ի տվյալների համաձայն՝ կոմունայի բնակչություան թվաքանակը 22700 մարդ է։ Զբաղեցնում է 301,27 կմ² տարածք։ Ինդենտիֆիկատորային կոդը ISO 3166-2:NO 0626-ն է։

Կամունայի տարածքից քիչ հեռու՝ Լիերբենում է գտնվում Լիեր Սիկեհուս (Lier Sykehus) հոգեբուժական  հիվանդանոցը, որը ձեռք է բերել բավականին բացասական համբավ։ Հիվանդանոցը երբեմն դասվում է աշխարհի ամենասարսափելի 10 չօգտագործվող շինությունների ցանկում։

## Պատմություն
### Բնակչություն
Կոմունայի բնակչության փոփոխությունները ներկայացված են հետևյալ գրաֆիկով.
ձախից|մինի|300px|Լիերի վիճակագրական տվյալներ

## Ծանոթագրություններ

## Արտաքին հղումներ
* Կամունայի վիճակագրական տվյալները Նորվեգիայի վիճակագրական վարչության տվյալների հիման վրա:  (անգլերեն)

Կատեգորիա:Բուսկերուդ
Կատեգորիա:Բուսկերուդ ֆյուլքեի կոմունաներ
Էվերուման

**Էվերուման** (, ), քաղցրահամ լիճ, որը գտնվում է Նորվեգիայի և Շվեդիայի սահմանային գոտում։ Այն Շվեդիայի հյուսիսում է, Լապլանդիայում։

## Ընդհանուր տեղեկություններ
Էվերուման լճի փոքր հատվածը գտնվում է Նորվեգիայի թագավորությունում։ Ի դեպ, այստեղ լիճն անվանում են նաև Ումբուկտա։

Էվերուման քաղցրահամ լճի որոշ թվային տվյալները ներկայացվում են ստորև.
* մակերես՝ կազմում է 84,47 կմ²
* միջին խորություն՝ կազմում է 20,5 մետր
* առավելագույն խորություն՝ 78,8 մետր
* ծավի մակարդակից բարձրությունը՝ 523,8 մետր։
Էվերուման  լճից սկիզբ է առնում Ումեէլվեն գետը։ Վերջինս թափվում է Բալթիկ ծովի մաս կազմող Բոթնիկական ծոց։

Լճի հյուսիսային ափի երկայնքով մեկ անցնում է E12 ամտոմայրուղին։

## Արտաքին հղումներ
* Överuman . // Svensk uppslagsbok. — Carlquist, Gunnar (red.) — 2 upplagan. — Band 32. — 1955. — S. 981. 
* Nordligaste Sverige och Norge. Skala 1:2500000. // Svensk världsatlas : utgiven av Generalstabens litografiska anstalt med anledning av dess 100-åriga tillvaro / (huvudred.: Bror Thordeman, Alfr. Söderlund). — Stockholm : Generalstabens litografiska anstalts förlag, 1930. — S. 27.  — Озеро Эверуман на карте «Север Швеции и Норвегии» в шведском «Атласе мира», издание 1930 года.

## Ծանոթագրություններ

Կատեգորիա:Եվրոպայի լճեր
Կատեգորիա:Նորվեգիայի լճեր
Կատեգորիա:Շվեդիայի լճեր
Կատեգորիա:Սահմանային լճեր
Նորվեգիայի ռազմածովային ուժեր

**Նորվեգիայի թագավորական ռազմածովային ուժեր** (), Նորվեգիայի թագավորական ենթակառուցվածք, որը Նորվեգիայի բանակի և ռազմաօդային ուժերի հետ միասին կազմում է Նորվեգիայի զինված ուժերը։

Հիմնականում ներառում է ռազմածովային նավատորմը։ 2005 թվականի տվյալներրով Նորվեգիայի ռազմածովային ուժերում ծառայում էին 6,100 մարդ։

## Պատմություն
1905 թվականին Նորվեգիան դարձավ անկախ պետություն՝ պահպանելով իր հին նավատորմը։ Չնայած Նորվեգիայի ջրափնյա գծի երկարության, երկրի ռազմական նավատորմը բավականին փոքր է։ Նավատորմում ծառայում է մոտ 2000 մարդ։

Նորվեգիայի ռազմածովային նավատորմում կայանվող ամենահին նավը առաջին անգամ իր մեկնարկը կատարել է դեռևս 1860 թվականին և օգտագործվում է մինչ օրս։

Մինչ Առաջին համաշխարհային պատերազմը՝ աշխարհամարտի նախորեին, Նորվեգիայի ռազմածովային ուժերը չափազանց աղքատիկ էր։ Նավատորմի հիմնական մասը Մեծ Բրիտանիայի ռազմական նավերն էին, որոնք կոչված էին երաշխավորելու Նորվեգիայի անվտանգությունը Գերմանիայի ծովային հարձակումներից։

Նորվեգիայի ռազմական նավատորմը նույն իրավիճակն ունեին նաև Երկրորդ համաշխարհային պատերազմի նախօրեին։ Պատերազմի սկզբնական շրջանում Նորվեգիան հայտարարեց իր չեզոքության մասին։ Նորվեգիայի նավատորմում կայանված ռազմական նավերի աշխատանքը կայանում էր Նորվեգիան Նացիստական Գերմանիայի հնարավոր ռազմախուժումից զերծ պահելը։

## Նավերի և նավատորմի դրոշներ

### Պաշտոնների դրոշներ

## Ծանոթագրություններ

## Գրականություն
* S.Saunders. *Jane’s Fighting Ships 2004—2005* — Jane’s Information Group Limited, 2005. 

## Արտաքին հղումներ
* Նորվեգիայի թագավորության ՌԾՈւ-ի պաշտոնական կայքը   (նորվ.)
* Նորվեգիայի Ռազմածովային ուժերը  (անգլ.)
Դոյչռոք

**Գերմանական ռոք** կամ **դոյչռոք** ()՝ տերմին գերմանական երաժշտական մշակույթում, գերմաներեն լեզվով նշանակում է ռոք-երաժշտություն, որպես ինքնուրույն ժանր ծնունդ է առել 1970-ական թվականներին այնպիսի խմբերի ազդեցության տակ, ինչպիսիք են Ihre Kinder-ը և Ton Steine Scherben-ը։ Ժանրը մեյնստրիմի հասել է 1970-ականների կեսերին երգիչ Ուդո Լինդենբերգի շնորհիվ։

Ի տարբերություն կրաուտռոքի, որը 1960-ականների վերջերին և 1970-ականների սկիզբներին կատարում էին գերմանական անգլալեցու երաժշտական համույթները և որը բավականին հոգնեցրել էր գերմանացի հանրությանը, դոյչռոքը ռոքի և բլյուզի ազդեցության տակ կողմնորոշվել էր դեպի էր ուղիղ տեքստերով կարճ երգերը։ Մեկ այլ իմաստով դոյչռոքը սահմանվում է որպես գերմանական երաժշտական ռոք-բեմ, որտեղ խմբերը ռոք կատարում են միայն գերմաներեն լեզվով։

Ժանրի ի հայտ գալը կապվում է 1968 թվականի հետ, երբ անգլո-ամերիկյան ռոք-կանոններից շեղում տեղի ունեցավ, և խմբերը սկսեցին իմպրովիզացիաներ անել։ Այս ուղղության առաջին ներկայացուցիչները սկզբնապես անգլալեզու Amon Düül-ը, Guru Guru-ն, Can,-ը Organisation (Kraftwerk)-ը, Embryo-ն, Tangerine Dream-ը, Percewood’s Onagram-ը, Reinhard Lakomy-ն, Puhdys-ը, Panta Rhei (Karat)-ը, Petra Zieger-ը, Klaus Renft Combo-ն և այլք էին։ Նրանց հետքերով երևան եկավ նաև Ihre Kinder-ը։ Սկզբնապես կրաուտռոքի և դոյչռոքի տարբերությունը շատ աննշան էր, քանի որ մի քանի խմբեր հրաժարվել էին իրենց նախկին երգացանկից և կատարում էին երգեր՝ երկու ժանրերով։ Մեր օրերում ժանրը ներկայացնում են Frei. Wild, Kärbholz, Silbermond, Der W, Fotos և այլ խմբեր։

## Գրականություն
* *Wolfgang Wilholm*: Deutschrock- Lexikon. Schwarzkopf + Schwarzkopf 1999. ISBN 3896022121

## Տես նաև
* Neue Deutsche Härte

## Արտաքին հղումներ
* 
* 

Կատեգորիա:Գերմանական երաժշտություն
Կատեգորիա:Երաժշտական ոճեր
Կատեգորիա:Ռոք երաժշտություն ըստ երկրի
Քրիստոֆեր Հանսթեն

**Քրիստոֆեր Հանսթեն** (, ), նորվեգացի աստղագետ, ֆիզիկոս և գեոֆիզիկ, Պետերբուրգի գիտությունների ակադեմիայի պատվավոր անդամ (1830)։

## Կենսագրություն
Ավարտել է Կոպենհագենի համալսարանը, որտեղ սկզբում սովորում էր իրավաբանություն, սակայն ավելի ուշ տարվում է մաթեմատիկայով և ֆիզիկայով։

Ուսումնասիրել է երկրագնդի ձգողականությունը, հայտնագործել է Երկրի մագնիսական դաշտի հորիզոնական լարվածությունը կազմող օրական փոփոխականները։

Հետազոտությունների ընթացքում մագնիսաչափական չափումներ է անցկացրել Նորվեգիայում և Ֆինլանդիայում, իսկ 1828—1830 թվականներին Գ. Ա. Էրմանի հետ ճանապարհորդություն է կատարել Արևմտյան Սիբիրում, որտեղ հաշվարկել էր գտնել Երկրի երկրորդ մագնիսական բևեռը։ Գիտական հեռարշավի արդյունքները հրապարակվում են 1854 թվականին, իսկ գլխավոր աշխատությունը լույս է տեսնում 1863 թվականին։ Ռուսաստանից վերադառնալուց անմիջապես հետո 1833 թվականին Քրիստիանայում կառուցում է աստղագիտական դիտարան, իսկ 1838 թվականին՝ մագնիսական, իսկ Հանսթենը լինում է երկուսի տնօրենն էլ։

1835-38 թվականներին լույս է ընծայում երկրաչափության և մեխանիկայի դասագրքեր։ Տարբեր գիտական ամսագրերում հրատարակել է աշխատանքներ։

1861 թվականից այլևս ակտիվ գործունենություն չի ծավալել։

## Պարգևներ
* Կոմանդոր (1847), Սուրբ Օլավի միաբանության մեծ խաչի ասպետ (1855)
* Դանեբրոգ միաբանության մեծ խաչի ասպետ, 
* Բևեռային աստղի միաբանության մեծ խաչի ասպետ։
Նրա պատվին են անվանակոչված Լուսնի վրա խառնարան և Օսլոյի համալսարանի Բլինդերն տարածքում փողոց։

## Ծանոթագրություններ

## Գրականություն
* 

## Արտաքին հղումներ
* Քրիստոֆեր Հանսթեն մասին Ռուսաստանի գիտությունների ակադեմիայի կայքում 
* Քրիստոֆեր Հանսթեն 

Կատեգորիա:Լոնդոնի թագավորական միության արտասահմանյան անդամներ
Կատեգորիա:Կոպենհագենի համալսարանի շրջանավարտներ
Կատեգորիա:Նորվեգացի աստղագետներ
Կատեգորիա:Նորվեգացի ֆիզիկոսներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Կատեգորիա:Ֆիզիկոսներ այբբենական կարգով
Կատեգորիա:Ֆրանսիայի Գիտությունների ակադեմիայի թղթակից անդամներ
Բրունոսթ

**Բրունոսթ**, նորվեգական պանիր։ Դարչնագույն է, ուժեղ կարամելային համով։ Նորվեգերեն «բրունոսթ» բառացիորեն նշանակում է «դարչնագույն պանիր»։ Իրականում բրունոսթը իսկական պանիր չէ, քանի որ այն պատրաստվում է ոչ թե կաթից, այլ կաթի շիճուկից։

## Պատրաստում
Շիճուկը եփվում է, իսկ վերջում ավելացնում է սերուցք։ Եփելու ընթացքում ամինաթթուների և լակտոզի միջև տեղի է ունենում Մայարդի ռեակցիան, որից էլ շիճուկը դառնում է դարչնագույն և ստանում կարամելային համ։

## Տեսակներ
Ունի մի քանի տեսակներ, ամենատարածվածն է «գուդբրանդսդալոթսը» (*Gudbrandsdalost*, բառացի՝ Գուդբրանդսդալի պանիր)։ Այն պատրաստվում է հավասար չափերով կովի և այծի կաթերից։ Իսկ «Էկթե գայթոսթը» (*ekte geitost*) պատրաստվում է միայն այծի կաթից, ավելի ուժեղ և տտիպ համ ունի։ «Ֆլոյթեմիսոսթ» (*fløytemysost*) տեսակը, որը պատրաստվում է միայն կովի կաթից և սերուցքից, ունի մեղմ համ։

## Նախապատմություն
Ըստ որոշ ավանդույթների` պանրի այս տեսակը 19-րդ դարում ստեղծել է Գուդբրանդսդալում ապրող Աննե Հով անունով կթվորուհին։ Բայց պանիրը հավանաբար ավելի հին պատմություն ունի, քանի որ շիջուկից պատրաստվող կաթի մասին 1674 թվականին հիշատակվում է Պեթեր Դաս անունով վանականի բանաստեղծություններից մեկում։

Կատեգորիա:Այծի կաթից պանիրներ
Կատեգորիա:Նորվեգական խոհանոց
Կատեգորիա:Նորվեգական պանիրներ
Darkthrone

Darkthrone-ը բլեք մետալ խումբ է Նորվեգիայից։ Սկզբնական շրջանում՝ 1986- 1987, կոչվել են Black Death,ապա 1987ին ՝ **Darkthrone**։

## Սկավառակագրություն

## Ծանոթագրություններ

Կատեգորիա:1986 հիմնադրված երաժշտական խմբեր
Կատեգորիա:Նորվեգական բլեք-մետալ խմբեր
Հանս Նիլսեն Հաուգե

**Հանս Նիլսեն Հաուգե** (, ), նորվեգացի քարոզիչ, հաուգենիզմի հիմնադիր։

Քաղաքական գործիչներ և լյութերական քահանաներ Անդրեաս Հաուգեի (1815-1892) որդին, Հանս Նիլսեն Հաուգեի (1853 -1931) թոռը։

## Կենսագրություն
Հանս Նիլսեն Հաուգեն ծնվել է գյուղացու ընտանիքում։ Իր վրա զգալով պիեթիզմի ազդեցությունը, 1796 թվականից սկսել է քարոզել։  Հանդես է եկել  պետական լյութերական եկեղեցու քննադատությամբ՝ կոչ անելով կրոնական նորացման։ Նրա ստեղծագործությունները հայտնի են դարձել Նորվեգիայում, սակայն գաղափարները տարածվել են հիմնականում նորվեգացի գյուղացիների շրջանակում։ Բացի կրոնական գործունեությունը, զբաղվել է ձեռնարկատիրական գործունեությամբ՝ ներգրավվելով աջակիցների։ Արգելված հանրային կրոնական հավաքների պատճառով մի քանի տարի անցկացրել է բանտում։ Մահացել է 1824 թվականին Բրետվելդում, որն այդ ժամանակ դարձել էր հաուգենիզմի կրոնական շարժման կենտրոնը։ Նրա մահից հետո 19-րդ դարի ընթացքում հաուգենիզմը շարունակել է ազդեցություն ունենալ Նորվեգիայի կրոնական, քաղաքական կյանքի վրա։ ԱՄՆ-ում հաուգենիզմի գաղափարները դեր են խաղացել Ամերիկայում ժամանակակից ավետարանական լյութերական եկեղեցու ձևավորման գործում։

## Հիշատակ
thumb|220px|right|Հանս Նիլսեն Հաուգեի հիշատակը հավերժացնող հուշատախտակ Օսլոյում
Նորվեգիայի Ռոլվսեյ գյուղում՝ Հաուգեի ծննդավայրից ոչ հեռու, բացվել է նրա անվան թանգարան։ Հաուգեի անունով են կոչվում մի քանի քաղաքների փողոցներ։ 1961 թվականին Հաուգեի կյանքի մասին նկարահանվել է «Hans Nielsen Hauge» ֆիլմը։ Ամեն տարի Ամերիկայի ավետարանական լյութերական եկեղեցին մարտի 29-ին կատարում է Հանս Նիլսեն Հաուգեի հիշատակի արարողություն։

## Երկեր
* *Betragtning over Verdens Daarlighed*, 1796
* *Forsøg til en Afhandling om Guds Viisdom*, 1796
* *De Enfoldiges Lære og Afmægtiges Styrke*, 1798
* *De sande Christnes udvalgte Psalmebog*, 1799
* *Den christelige Lære, forklaret over Epistlerne og Evangelierne*, 1800
* *Forklaring over Loven og Evangelium*, 1804
* *Om religiøse Følelser og deres Værd*, 1817
* *Religeuse Sange*, 1819
* *Huus-Postil*, 1822
* *Udtog af Kirke-Historien*, 1822
* ''Hans Nielsen Hauges Testamente til sine Venner,  1821

## Ծանոթագրություններ

Կատեգորիա:Նորվեգացի գրողներ
Կատեգորիա:Նորվեգիայի կրոնական գործիչներ
Աքվավիթ

thumb|Linie նորվեգական ակվավիտ
**Ակվավիթ** (*akevitt* (նորվեգերեն); *akvavit* (դանիերեն, շվեդերեն); *aquavit* (անգլերեն)), 37,5—50 % թնդությամբ սկանդինավյան ազգային ալկոհոլային խմիչքներ։ Խմիչքի անվանումը ծագել է լատիներեն *aqua vitae* արտահայտությունից, որը թարգմանվում է որպես «կյանքի ջուր», «կենդանի ջուր»։

## Պատմական վկայություններ
Աքվավիթ բառի ամենահին գրային կիրառությունը (բառացի *"Aqua vitæ"*) հայտնաբերվել է Բերգեն քաղաքի Բերգենհուն ամրոցի դանիական իշխանի նամակում գտնված Տրոնհեյմ քաղաքում։ Այդ գրությունը թվագրվում է 1531 թվականի ապրիլի 13-ին։

## Պատրաստման եղանակ
Ակվավիտը պատրաստում են էթիլային սպիրտի հիման վրա, որն էլ ստանում են կարտոֆիլից, ցորենից վրան ավելացրած շաքար։ Այն պահվում է կաղնու, խերեսի կամ կոնյակի տակառների մեջ 3-ից 12 տարի։ Սովորաբար աքվավիթը ունենում է ծղոտի գույնից մինչև ոսկեզօծ գույնի, երբեմն մուգ։ Որոշ տեսակներ անգույն են լինում։ Առավել մուգ գույնը հուշում է արտադրանքի երկար պահման մասին։

## Արտադրություն
Դանիան հանդիսանում է աքվավիթի հիմնական մատակարարը համաշխարհային շուկայում։ Սակայն նորվեգական աքվավիթը շուկայում ունի իր ուրույն տեղը։ Նորվեգական 1 լիտր աքվավիթը կարող է արժենալ մինչև 1000 նորվեգական կռոն, իսկ սովորաբար՝ 500-600 կրոն։

Ամենահայտնի նորվեգական աքվավիթը *Linie Aquavit*-ն է։ Լինե տերմինը նշանակում է, որ խմիչքը անցել է հասարակածը։ Այս տեսակի աքվավիթը հայտնի է դառել այն բանով, որ սկզբում խմիչքը ծովով տանում են դեպի Հարավային կիսագունդ և հետ բերում, այսինքն՝ այն 2 անգամ հատում է հասարակածը։ Շնորհիվ անընդհատ շարժման՝ խմիչքը ներքաշում է փայտի բույրը։ Այս գործընթացից հետո խմիչքը շշալցվում է և հանվում վաճառքի։

## Օգտագործման եղանակ
Աքվավիթը ընդունված է օգտագործել սառը տեսքով կամ նույնիսկ մատուցել սառեցված ձևով մինչև −18&nbsp;°C:

## Ծանոթագրություններ

## Արտաքին հղումներ
* Օլբորգի աքվավիթը: 
* Norske Akevitters Venner (NAV). Աքվավիթի նորվեգական ընկերները:

Կատեգորիա:Դանիական խմիչքներ
Կատեգորիա:Թունդ ալկոհոլային խմիչքներ
Կատեգորիա:Նորվեգական խմիչքներ
Կատեգորիա:Շվեդական խմիչքներ
Նորվեգական հասարակություն

315px|thumb|«Երեկոն նորվեգական հասարակությունում», նկարիչ՝ Էյլիֆ Պետերսեն, 1892 ()
**Նորվեգական հասարակություն** (, ), գրական հասարակություն, որը ձևավորվել է Կոպենհագենում նորվեգացի ուսանողների և գրողների կողմից։ Ընկերությանն անդամակցել են Կոպենհագենում ապրող գրողներ, բանաստեղծներ, փիլիսոփաներ։ Որոշ պատմաբաններ կարծում են, որ Նորվեգիայի հասարակության անդամներ դառնում էին այն նորվեգացիները, ովքեր իրենց տեղը չէին գտնում դանիական հասարակությունում և համարվում էին անհաջողակներ։

Նորվեգական հասարակությունը ձևավորվել է 1772 թվականին նորվեգացի գրող և իրավաբան Ուվե Մեյերի կողմից։ Հասարակության հանդիպումները տեղի էին ունենում Մադամ Յուլեի սրճարանի շենքում։ Հանդիպումների ժամանակ արգելվել է կանանց մասնակցությունը, բացառությամբ մատուցողուհի Կարեն Բախի։ Հանդիպումները տեղի էին ունենում աշխույժ մթնոլորտում, նրանք երգում էին, ասմունքում։ Հասարակության անդամներն իրենց դրսևորում էին որպես պահպանողականներ, նորվեգա-դանիացի գրող Լյուդվիգ Հոլբերգի ռացիոնալիզմի աջակիցներ։

Նորվեգական hասարակության անդամները 18-19-րդ դարերում արտասահմանում ազգային-հայրենասիրական տրամադրության դերի բարձրացման գործում մեծ դեր են խաղացել։ Այդ ժամանակահատվածի պոեզիայի հիմքը եղել է հայրենասիրության թեման։ 1813 թվականին հասարակությունը լուծարվել է։ Պատճառների շարքում թվարկվում է նաև Նորվեգիայի առաջին համալսարանի հիմնադրումը, որը դարձել է Նորվեգիայի գրական-մշակութային կյանքի կենտրոնը։ 1818 թվականին բացվել է տղամարդկանց համանուն նոր ակումբ, որը չէր հանդիսանում Նորվեգիայի հասարակության իրավահաջորդը։

## Նորվեգական հասարակության հիմնական անդամները
thumb|Շենքը, որտեղ 1774-1813 թվականներին տեղի էին ունենում Նորվեգական հասարակության հանդիպումները
* Յոհանես Էվոլդ (1743-1781)
* Յուհան Բրուն (1745-1816)
* Ն. Կ. Բրեդալ (N.K. Bredal)
* Ուվո Մեյեր (1742-1790)
* Յուհան Վիբե
* Սերեն Մոնրադ
* Նիլս Թրեշով (1751-1833)
* Յակոբ Էդվարդ Կոլբերնսեն
* Կլաուս Ֆաստինգ (Claus Fasting)
* Կլաուս Ֆրիման (Claus Frimann)
* Յոնաս Ռեյն (Jonas Rein)
* Էդվարդ Ստորմ (Edvard Storm)
* Յենս Ցիտլից (Jens Zetlitz)
* Յոհան Վեսել (1742-1785)

## Ծանոթագրություններ

## Արտաքին հղումներ
* 

Կատեգորիա:Գրական հասարակություններ
Կատեգորիա:Նորվեգիայի գրականություն
Nammo

**Nammo** կամ** Nordic Ammunition Company**, զինամթերքի, հրթիռային շարժիչների և տիեզերական սարքավորումների արտադրության մեջ մասնագիտացված նորվեգա-ֆիննական համատեղ ընկերություն։ Ունի մասնաճյուղեր Ֆիլանդիայում, Նորվեգիայում, Շվեդիայում, Գերմանիայում, Շվեցարիայում, Իսպանիայում, Ավստրիայում, ԱՄՆ-ում և Կանադայում։

Ընկերությունը բաղկացած է 5 ստորաբաժանումներից.
: փոքր տրամաչափի ստորաբաժանում,
: միջին և մեծ տրամաչափի ստորաբաժանում,
: հրթիռների արտադրության ստորաբաժանում,
: Demi ստորաբաժանում,
: Nammo Talley ստորաբաժանում։

Ընկերության բաժնեմասերը բաժանված են հավասար և պատկանում են Նորվեգիայի առևտրի ու արդյունաբերության նախարարությանը և Patria ռազմական ընկերությանը։

## Արտադրանք
* տարբեր տեսակի զենքերի պարկուճների բազմազան տեսականի
* ձեռքի նռնակներ
* հրթիռային մարտագլխիկներ

## Մշակումներ
* Raufoss Mk 211
* .338 Lapua Magnum
* 6,5×47 մմ Lapua
* Mk 47 Striker ավտոմատ նռնականետի հեռակառավարվող արկեր
* IRIS-T

## Ծանոթագրություններ

## Արտաքին հղումներ
* Nammo ընկերության պաշտոնական կայք:

Կատեգորիա:Նորվեգիայի արդյունաբերություն
Նորվեգական լեմինգ

**Նորվեգական լեմինգ** (), կրծողների կարգին պատկանող փոքրիկ կաթնասուն կենդանի։

## Տարածվածություն
Նորվեգական լեմինգը համարվում է Հյուսիսային Եվրոպայի էնդեմիկ կենդանատեսակ և մեծ մասամբ տարածված է Սկանդինավյան թերակղզու վրա և հարակից շրջաններում։

Տարածված է Նորվեգիայում, արևմտյան և հյուսիսային Շվեդիայում, Ֆինլանդիայի հյուսիսում, ինչպես նաև Ռուսաստանի Կոլայի թերակղզում։

Հայտնաբերվել են նաև մի շարք մեծ ու փոքր չափի կղզիներում, որոնք գտնվում են Բալթիկ ծովում։ Ժամանակ առ ժամանակ տեղի է ունենում կենդանիների մեծ միգրացիա։ Դրա արդյունքում նրանք հայտնվում են բարձրլեռնային շրջաններում։ Բազմացման շրջանում լեմինգներն ապրում են նաև անտառներում, գյուղատնտեսական նշանակության հողերում, ինչպես նաև սառած լճերում։

## Նկարագրություն
Նորվեգական լեմինգի մարմնի երկարությունը կազմում է 15,5 սմ։ Պոչի երկարություն կազմում է 1,0—1,9 սմ; Կենդանին կշռում է միջին հաշվով 130 գրամ։

Մաշկն ունի մոխրա-շականակագույն գունավորում, իսկ գլխի և պարանոցի վրա կան սև բծեր։ Կոկորդի հատվածն ու կրծքավանդակը սև կամ շականակագույն է, ներքին մասը՝ դեղնա-մոխրագույն։

## Ծանոթագրություններ

## Գրականություն
* Henttonen, H. 2008. Lemmus lemmus
* Ronald M. Nowak: Walker’s Mammals of the World. Johns Hopkins University Press, 1999

Կատեգորիա:Կրծողներ
Յուն Աթլե Գորդեր

**Յուն Աթլե Գորդեր** (, ), դիվանագետ, Նորվեգիայի նախկին դեսպանը Սաուդյան Արաբիայում, Հնդկաստանում, Հարավսլավիայում, Լիտվայում։

## Կենսագրություն
Յուն Աթլե Գորդերը ծնվել է Օրնես քաղաքում, Նես կոմունա, Ակերսհուս նահանգ։ Մանկությունն անցել է Սկարնես քաղաքում, Սյոր Օդալ կոմունա, Հեդմարկ նահանգ։ Սովորել է Նորվեգիայի ռազմական ակադեմիայում և մինչև 1962 թվականին դիվանագիտական ծառայությանն անցնելը եղել է գործող սպա։ Գլխավորել է նորվեգական պատգամավորությունը ՆԱՏՕ-ի խորհրդում 1975-1979 թվականներին։ 1984 թվականին նշանակվել է Նորվեգիայի դեսպանը Սաուդյան Արաբիայում, նաև ներկայացրել է Նորվեգիան Արաբական Միացյալ Էմիրություններում, Եմենում և Օմանում։ 1990 թվականին նշանակվել է Հնդկաստանում դեսպան, լրացուցիչ ներկայացուցչությամբ՝ Շրի Լանկայում, Բանգլադեշում, Բութանում, Նեպալում և Մալդիվներում։ 1994-1996 թվականներին եղել է Հարավսլավիայում դեսպան, լրացուցիչ ներկայացուցչությամբ՝ Բուլղարիայում, Մակեդոնիայում և Ալբանիայում։ 1999-2001 թվականներին նա եղել է Նորվեգիայի դեսպանը Լիտվայում։

Յուն Աթլե Գորդերը «Սուրբ Օլաֆի միաբանության» մեծ խաչի ասպետ էր։ Բնակվել է Ֆոլում։

## Ծանոթագրություններ

## Արտաքին հղումներ
* Նորվեգիայի արտգործնախարարության պաշտոնական կայք 

Կատեգորիա:Դիվանագետներ այբբենական կարգով
Կատեգորիա:Նորվեգացի դիվանագետներ
Պակիստանա-նորվեգական հարաբերություններ

**Պակիստանա-նորվեգական հարաբերություններ**, դիվանագիտական հարաբերությունները Պակիստանի Իսլամական Հանրապետության և Նորվեգիայի թագավորության միջև։

Նորվեգիան, որպես զարգացած պետություն տնտեսապես ավելի հետամնաց Պակիստանին տրամադրում է աջակցություն՝ հատկապես կրթության բնագավառում։ Որոշ չափով, Նորվեգիա նպաստել է Պակիստանի մշակութային ժառանգության փաստաթղթավորմանն ու պահպանմանը։

Նորվեգիայում կա պակիստանցիների խոշոր ներգաղթյալների համայնք։ Շատ պակիստանցիներ հաստատվում են հատկապես մայրաքաղաք Օսլոյում։ Դիվանագիտական հարաբերությունները երկու երկրների միջև հաստատված են։ Իսլամաբադում գործում է Նորվեգիայի, իսկ Օսլոյում՝ Պակիստանի արտակարգ և լիազոր դեսպանություն։

Պակիստանում գործում է նաև Նորվեգիայի թագավորության պատվավոր հյուպատոսություն։

## Ծանոթագրություններ

Կատեգորիա:Նորվեգիայի երկկողմ հարաբերություններ
Կատեգորիա:Պակիստանի երկկողմ հարաբերություններ
Լեքսուս ԱյԷս

250x250px|մինի|Լեքսուս ԱյԷս Ֆ,ԱյԷս 350

**Լեքսուս ԱյԷս** ()՝ սպորտային ավտոմեքենա, բիզնես դասի, որը նախկինում թողարկվել է Տոյոտա Ալտեզա () անվամբ։ IS հապավումը նշանակում է «Խելացի սպորտ» ():

## Պատմություն
250x250px|մինի|1999-2005 Լեքսուս ԱյԷս 200 սեդան
250x250px|մինի|Լեքսուս ԱյԷս 300
*Առաջին սերնդի սեդան թողարկվել է Ճապոնիայում 1998 թվականին։ Այն եկավ փոխարինելու Տոյոտա Կառոնային (): Ի տարբերություն նախկինի՝ առջևի քարշակը փոխարինվել է հետևի քարշակի։ 
*1999 թվականին մեքենան հայտնվեց Եվրոպայում Լեքսուս IS200 անվամբ։
*2001 թվականին մեքենան հայտնվեց Հյուսիսային Ամերիկայում Լեքսուս IS300 անվամբ։
*2005 թվականին արտադրվեց մեքենայի երկրորդ սերունդը։
*Առաջին սերունդ*

Առաջին սերնդի Ալտեզան արտադրվել է երեք տարբերակով.
*AS 200 (GXE10) 1G-FE Toyota G շարքի 6 մխոցանի փոխանցման շարժիչով, 160 ձիաուժ։ Ունեցել է 6 աստիճանի մեխանիկական փոխանցման տուփ՝ 160 ձիաուժ, մինչդեռ 4 արագության ավտոմատն ընտրովի է (Տիպտրոնիկ)։
*RS 200 (SXE10) կարգավորված է  3S-GE Toyota S շարքի Յամահա 4 մխոցանի շարժիչով, 210 ձիաուժ, մեխանիկական փոխանցումատուփով, իսկ 5 արագության ավտոմատն ընտրովի է (Տիպտրոնիկ)։
*As 300 (TA-JCE10)  2JZ-GE Toyota JZ շարքի 6 գլանային կողային շարժիչով, 220 ձիաուժ, ինչպես նաև 5 աստիճան փոխանցումատուփով, 215 ձիաուժ։

*Երկրորդ սերունդ*

2006 թվականին արտադրվեց IS 250 V շարժիչով, 4GR-FSE հզորությամբ, 208 ձիաուժ Dual VVT-i: Դրա վրա տեղադրված է 6 աստիճան մեխանիկական փոխանցումատուփ։ Արագությունը 100 կմ/ժ-ը զարգացնում է 8,1 վայրկյանում, առավելագույն արագությունը 220 կմ/

*Երրորդ սերունդ*

Լեքսուս ԱյԷս պաշտոնապես ներկայացվել է ԱՄՆ-ի Դեթրոիդ նահանգի ավտոսրահում 2013 թվականին։ Այն դարձել է 2013-ի դասի լավագույն մեքենան՝ իր մուլտիմեդիա համակարգի լւսարձակների և մոդիֆիկացված լամպերի շնորհիվ :

## Ծանոթագրություններ

Կատեգորիա:Ավտոմեքենաներ
Նորվեգիայի հեռարձակող ընկերություն

thumb|NRK-ի հեռուստաաշտարակը։|293x293px
thumb|NRK-ի գլխամասային գրասենյակի մուտքը։|293x293փքս
**Նորվեգիայի հեռարձակող ընկերություն** (), նորվեգական պետական-հասարակական ռադիոհեռուստահեռարձակող ընկերություն։

## Պատմություն
1925 թվականին ստեղծվել է մասնավոր «Հեռարձակող կայան» ռադիոընկերությունը (*Kringkastningselskape*): 1933 թվականին վերջինիս հիման վրա ստեղծվել է պետական ռադիոընկերությունը (NRK)՝ հեռարձակելով միջին և հեռավոր հաճախականություններում համանուն ռադիոհաղորդում։ 1954 թվականին NRK-ն սկսեց հեռարձակել համանուն հեռուստահաղորդում։

Մինչև 1975 թվականը ունեցել է ռադիոհեռուստահաղորդումների թողարկման մոնոպոլ արտոնագիր Նորվեգիայում։ Երկրորդ համաշխարհային պատերազմի ընթացքում հեռարձակել է ֆաշիստագերմանական զորքերը օգտագործել են այն քարոզչական նյութեր տարածելու համար դեպի Շոտլանդիա, Իռլանդիա և Սկանդինավիայի երկրներ երկրներ։ Նորվեգական հեռարձակման կայանների որակը մյուսների համեմատ ավելի բարձր էր, այդ իսկ պատճառով ֆաշիստները օգտագործում էին վերջինները։ 1984 թվականին NRK ուլտրակարճ հաճախականությամբ հեռարձակեց իր երկրորդ ռադիոալիքը՝ NRK Programma 2-ը։ NRK ռադիոալիքը սկսեց կոչվել NRK Programma 1: 1992 թվականին NRK-ն զրկվեց հեռուստատեսության մոնոպոլիայից, և սկսեց գործել նաև TV 2 մասնավոր հեռուստաալիքը։ 1993 թվականին NRK-ն սկսեց հեռարձակել 3-րդ ռադիոալիքը՝ NRK Programma 3-ը, իսկ 1996 թվականից՝ երկրորդ հեռուստաալիքը՝ NRK 2:

## Լրատվամիջոցներ

### Հեռուստաալիքներ
* NRK1
* NRK2
* NRK3 / NRK Super

Հեռուստաալիքները հասանելի են թվային, անալոգային,կաբելային, սպուտնիկային տիրույթներում։

### Ռադիոալիքներ
* NRK P1 - ունի տարածաշրջանային հեռարձակման իրավունք
** NRK Hedmark og Oppland
** NRK Hordaland
** NRK Møre og Romsdal
** NRK Nordland
** NRK Rogaland
** NRK Sogn og Fjordane
** NRK Sørlandet
** NRK Troms og Finnmark
** NRK Trøndelag
** NRK Østafjells
** NRK Østfold
** NRK Østlandssendingen
* NRK P2 - մշակութային
* NRK P3 - երիտասարդական
* NRK mP3

Հասանելի են թվային, անալոգային, կաբելային, սպուտնիկային և ինտերնետ տիրույթներում:)

### Թվային մոդիֆիկացված ռադիոհերարձակումներ
* NRK Alltid nyheter - տեղեկատվական ռադիո
* NRK Folkemusikk
* NRK Jazz
* NRK Sport
* NRK Super
* NRK P3 Urørt
* NRK Sámi Radio
* NRK P13
* NRK Klassisk
* NRK P1+

## Կառավարում և կառուցվածք
NRK-ի ղեկավարումը իրականացվում է NRK-ի տնօրենների խորհուրդը (*NRKs styre*) և հեռարձակման ղեկավարը (*kringkastingssjefer*): Հսկողությունը իրականացնում է խորհրդարանի կողմից նշանակված հանձնաժողովը։ Ընկերությունը հանդիսանում է Եվրոպական հեռարձակողների միության հիմնադիրներից մեկը։

Հեռարձակումը հիմնականում կատարվում է նորվեգերենով։ Կան ազգային փոքրամասնությունների լեզուներով հեռարձակումներ։

## Ծանոթագրություններ

Կատեգորիա:Նորվեգիայի հեռուստատեսություն
Կատեգորիա:Կապը Նորվեգիայում
Նորվեգիայում Ռումինիայի դեսպանություն

**Նորվեգիայում Ռումինիայի դեսպանություն** (, ), Ռումինիայի Հանրապետության դիվանագիտական ներկայացուցչությունը Նորվեգիայում։

Նորվեգիայում Ռումինիայի դեսպանատունը գտնվում է մայրաքաղաք Բուխարեստի Օսկարի փողոցում։ Ներկայումս Նորվեգիայում Ռումինիայի արտակարգ և լիազոր դեսպանի պաշտոնը զբաղեցնում է Ադրիան Դավիդոուն։

Ե՛վ Նորվեգիան, և՛ Ռումինիան Շենգենի համաձայնության անդամ պետություններ են, հետևաբար՝ երկու երկրների քաղաքացիները կարող են միմյանց տարածք այցելել ազատ վիզային անցագրով։

## Ծանոթագրություններ

Կատեգորիա:Դեսպանատներ Նորվեգիայում
Կատեգորիա:Ռումինիայի քաղաքականություն
Երկրաշարժ Նոր Զելանդիայում (2016)

**Երկրաշարժ Նոր Զելանդիայում**, բնական աղետ, որը տեղի է ունեցել 2016 թվականի նոյեմբերի 14-ին Նոր Զելանդիայի Կուլվերդեն բնակավայրի մոտ։ Երկրաշարժը տեղի է ունեցել կեսգիշերից երկու րոպե անց։ Ցնցումը եղել է 7.5- 7.8 մագնիտուդ ուժգնությամբ։ Հիպերկենտրոնը եղել է 15 կիլոմետր խորության վրա։ Երկրաշարժը տեղի է ունեցել Հարավային կղզում։ Գլխավոր ցնցումը եղել է երկու երկրաշարժերի արդյունք

Մեծապես տուժել են Կուլվերդեն և Կաիկուրա բնակավայրը։ Զոհերը երկուսն են, որոնցից մեկը մահացել է սրտի կաթվածից։ Վիրավորների մասին դեռևս տեղեկություն չկա։

## Երկրաշարժ
Երկու երկրաշարժեր 7.5- 7.8 մագնիտուդ ուժգնությամբ տեղի են ունեցել նոյեմբերի 13-ի լույս 14-ի գիշերը ժամը 00:02:56 15 կիլոմետր խորության վրա՝ Կուլվերդեն բնակավայրից հյուսիս- արևելք և Քրիստչարչ բնակավայրից 95 կիլոմետր հեռավորության վրա։

### Ցունամիի վտանգ
Ժամը 01:32 (Նոր Զելանդիայի ժամանակով) երկրի Քաղաքացիական պաշտպանության և արտակարգ իրավիճակների կառավարման նախարարությունը զգուշացրեց ցունամիի վտանգի մասին, որը կարող է վնասել Հյուսիսային և հարավային կղզիների արևելյան ափերը, ինչպես նաև Չաթեմ կղզիները։ Ալիքը հարվածել է Հարավային կղզու հյուսիս- արևելյան ափը, սակայն որոշ շրջաններում վտանգի աստիճանը հետագայում նվազեցվել է։ Ալիքը, որը ուներ 2.5 մետր գրանցվել է Կաիկոուրայում։

## Ծանոթագրություններ

Կատեգորիա:2016 երկրաշարժեր
Կատեգորիա:Երկրաշարժեր Նոր Զելանդիայում
Գուդբարնդսդալեն

**Գուդբարնդսդալեն** (), բրունոսթի տեսակ։ Այն իրենից ներկայացնում է նորվեգական շագանակագույն պանիր, որը ծագում է Նորվեգիայի Գուդբրաննսդալեն հովտից։ Պատրաստվում է կովի սիճուկից (*myse*), թթվասերից (*fløte*), կովի կաթից (*melk*) և 10 % այծի կաթից (*geitmelk*):

Պանիրը ունի բաց շագանակագույն գույն և ունի կարամելի համ, որը պայմանավորված է պատրաստման եղանակի հետ։ Կաթը պատրաստվում է, մինչև նրա մեջ առկա շաքարը չի կարամելացվում և պանիրը չի ստանում իր յուրահատուկ բաղադրությունը։

Պանիրը կտրում են մանր կտորների և ուտում են ցորենի հացով։ Առավել հաճախ պանրի այս քաղցր տեսակը օգտագործում են կարմիր մրգերից պատրաստված մարմելադով։

Տարեկան արտադրվում է 12 միլիոն կիլոգրամ բրունոսթ, որից մոտ կեսը կազմում է Գուդբարնդսդալենը։ TINE և Synnøve Finden ընկերությունները ունեն պանրի այս տեսակի արտադրության միակ լիազորությունը Նորվեգիայում։ TINE ընկերությունը թողարկում է պանիրը՝ ski Queen ապրանքանիշի անվան տակ։

Պանրի այս տեսակի մասին I հիշատակումը վերագրվում է 1860- ական թվականներին։ 1933 թվականին հովտի բնակչուհի Աննա Հովը (նա այդ պահին եղել 87 տարեկան) ստացել է թագավորական մեդալ՝ բրունոսթի պանրի տեսակը ստեղծելու համար։ Պանրի այս տեսակը համարվում է նորվեգական խոհանոցի զարդերից մեկը։
## Ծանոթագրություններ

## Արտաքին հղումներ
* Synnøve Finden ASA (норв./англ)
* сайт TINE (норвежск.) 

## Տես նաև
* Բրունոսթ
* Ֆլյոթեմյուսոսթ

Կատեգորիա:Նորվեգական պանիրներ
Կատեգորիա:Այծի կաթից պանիրներ
Վեմորքի ջրաէլեկտրակայան

thumb|Վեմորկը 1935թ.-ին
**Վեմորկ** (), ջրաէլեկտրակայան, որը գտնվում է Նորվեգիայի Թին կոմունայում գտնվող Րյուկան քաղաքի մոտ։ Կայանը կառուցվել է «Նորսկ Հիդրո» նավթամետալուրգիական ընկերության կողմից և բացվել 1911թ.-ին։ Հիմնական նպատակը եղել է պարարտանյութերի արտադրության համար ազոտի ստացումը։ Հետագայում Վեմորկը դարձավ աշխարհում առաջին գործարանը, որը սկսեց արդյունաբերական չափերի հասնող արտադրությյուն ծանր ջրի ստացման համար։ Այն ստացել են ջրածնից և օգտագործել ազտոի ստացման գործընթացում։ Երկրորդ համաշխարհային պատերազմի ժամանակ Վեմորկը դարձավ դիվերսիաների թիրախ։ Ծանր ջրի գործարանը փակվեց 1971թ.-ին, իսկ 1988 թ.-ին էլեկտրակայանը վերածվեց թանգարանի։

Վեմորկը հայտնի է ոչ միայն որպես հին էլեկտրակայան, այլև Վեմորկի հերոսների պատմությամբ։ Ֆաշիստա-գերմանական օկուպացիայի տարիներին այստեղ Նորվեգիայի դիմադրության մարտիկները կազմակերպել են բազմաթիվ դիվերսիոն գործողություններ ֆաշիստական ուժերի դեմ։

## Ծանոթագրություններ

## Արտաքին հղումներ
* The museum at Vemork — official website. (անգլերեն)
* Rjukan’s local tourist office.  (անգլերեն)
* 

Կատեգորիա:Նորվեգիայի հիդրոէլեկտրակայաններ
Կատեգորիա:Նորվեգիայի էներգիաարդյունաբերություն
Կատեգորիա:Թելեմարք կոմսության շենքեր և կառույցներ
Ավանգարդ մետալ

**Ավանգարդ մետալը** (անգլերեն՝ Avant-garde metal) մետալ երաժշտության ուղղություններից մեկն է, որը ներառում է պրոգրեսսիվ, սիմֆոնիկ, ֆոլկ, ինդուստրիալ, բլեք և այլ մետալ ենթաժանրերի էլեմենտներ։ Այն առանձնանում է ձայնային, գործիքային և կառուցվածքային էքսպերիմենտների բազմազանությամբ։

Ավանգարդ մետալը առաջացել է 1980-ականների վերջին, 1990-ականների սկզբին Շվեդիայում և Նորվեգիայում։ Ժանրին հատուկ երաժշտական գործիքներից են կիթառը, բաս կիթառը, ստեղնաշարային գործիքները, ջութակը, ֆլեյտան, հարվածային գործիքները և այլն։

## Խմբեր
մինի|Խմբկահար և երգիչ Ացուոն ''Boris'' ճապոնական փորձարարական խմբի ելույթին, 2011
* 6h33
* Agalloch
* Age of Silence
* Akhpaezya
* Angizia
* Arcturus
* Atrox
* Beyond Dawn
* Celtic Frost
* Diablo Swing Orchestra
* Disharmonic Orchestra
* Dog Fashion Disco
* Gorguts
* Le Grand Guignol
* Meshuggah
* Maudlin of the Well
* Mr. Bungle
* Shining(Nor)
* Thy Catafalque
* Transcending Bizarre?
* Ulver
* Unexpect
* Ved Buens Ende
* Vintersorg
* Vulture Industries
* Waltari

## Ծանոթագրություններ

## Աղբյուրներ
* 
* 

Կատեգորիա:Երաժշտական ոճեր
Ռումեն Ռադև

**Ռումեն Գեորգիև Ռադև** (, ), բուլղարացի քաղաքական և ռազմական գործիչ, ով 2016 թվականի նոյեմբերի 13-ին ընտրվել է Բուլղարիայի նախագահ։

2014- 2016 թվականներին եղել է Բուլղարիայի ՌՕՈՒ-ի հրամանատար։ Պահեստազորի գեներալ- մայոր է։

## Կենսագրություն
Ռումեն Ռադևը ծնվել է 1963 թվականի հունիսի 18-ին Դիմիտրովգրադ քաղաքում։ 1982 թվականին գերազանցության մեդալով ավարտել է Հասկովոյի մաթեմատիկական դպրոցը։ Ավարտել է Բուլղարիայի Գեորգի Բենկովսկու անվան ռազմաօդային ուժերի համալսարանը։ 1992 թվականին ավարտել է ԱՄՆ Մաքսվելի բարձրագույն սպայական դպրոցը։ 1994-1996 թվականներին սովորել է Ռակովսկու անվան պաշտպանական և շտաբային դպրոցում, որտեղ դարձել է լավագույն ուսանող։ Ռազմական գիտությունների դոկտոր է։

2003 թվականին ավարտել է Մաքսվելի ռազմաօդային քոլեջը՝ ստանալով ռազմավարական ուսումնասիրությունների ոլորտում մագիստրոսի կոչում։

## Ռազմական կարիերա
* 1987 - 1988: կրտսեր օդաչու Ռավնեցի 15-րդ ավիացիոն գնդում
* 1989 - 1990: Ստորաբաժանման հրամանատարի տեղակալ Ռավնեցի 15-րդ ավիացիոն գնդում
* 1990 - 1994: Ստորաբաժանման հրամանատար Ռավնեցի 15-րդ ավիացիոն գնդում
* 1996 - 1998: Միգ- 29 կործանիչի հրամանատար Ռավնիցի 5-րդ ավիաբազայում
* 1998 - 1999: Թռիչքի նախապատրաստման գծով հրամանատարի տեղակալ Ռավնիցի 5-րդ ավիաբազայում
* 1999 - 2000: Կոմս Իգնատևի անվան երրորդ ավիացիոն բազայի հրամանատարի թռիչքի նախապատրաստման գծով տեղակալ
* 2000 - ուսումնասիրություններ Բուլղարիայի հակաօդային պաշտպանության ոլորտում՝ ՆԱՏՕ, Բրյուսել
* 2000 - 2005: Կոմս Իգնատևի անվան ավիաբազայի շտաբի պետ
* 2005 - 2009: Կոմս Իգնատևի անվան ավիաբազայի հրամանատար
* 2009 - 2014: Բուլղարիա ՌՕՈՒ-ի հրամանատարի տեղակալ
* 2014 - 2016: Բուլղարիա ՌՕՈՒ-ի հրամանատար

### Ռազմական կոչումներ
* 1987 - Լեյտենանտ
* 1990 - I լեյտենանտ
* 1994 - Կապիտան
* 1997 - Մայոր
* 2000 - Գնդապետ
* 2007 - Բրիգադի գեներալ
* 2014 - Գեներալ մայոր

## Մրցանակներ
Պարգևատրվել է մի շար մեդալներով և մրցանակներով, այդ թվում նաև «Դրոշի ներքո հավատարիմ ծառայության III աստիճանի» և ՊՆ «Սուրբ Գեորգի» II աստիճանի մեդալներով։

## Քաղաքականություն
2016 թվականի օգոստոսին ընդդիմադիր Բուլղարիայի սոցիալիստական կուսակցությունը և Բուլղարական վերածնունդ այլընտրանքը պաշտոնապես առաջադրեցին Ռադևի թեկնածությունը նախագահական ընտրարշավում։ Որպես փոխնախագահի թեկնածու առաջադրվեց Եվրախորհրդարանի պատգամավոր Իլիյան Յոտովայի թեկնածությունը։ Մի քանի օր անց Բուլղարական վերածնունդը դադարեց սատարել Ռադևի թեկնածությունը։

Նախագահական ընտրությունների առաջին փուլում, որը տեղի է ունեցել 2016 թվականի նոյեմբերի 6-ին, Ռադևը հավաքել էր ձայների 25,44 %-ը։ Այս արդյունքով նա անցավ երկրորդ փուլ, որտեղ նրա հակառակորդը Ցեցկա Ցաչևան էր։ Նոյեմբերի 13-ին երեկոյան արդեն իսկ պարզ դարձավ, որ Բուլղարիայի հաջորդ նախագահ է ընտրվել Ռումեն Ռադևը։

## Ծանոթագրություններ

Կատեգորիա:Բուլղարիայի նախագահներ
Գլոմֆորդի հիդրոէլեկտրակայան

**Գլոմֆորդ** (), նորվեգական հիդրոէլեկտրակայան, որը գտնվում է Նորվեգիայի Նուռլան ֆյուլկեի Մելյոի կոմունայի համանուն գյուղի մոտ։ Ջրի աղբյուր հանդիսանում է Նեդրե Նավերթան լիճը (), որը գտնվում է ծովի մակարդակից 465 մ բարձրության վրա։ Նախատեսվում է ջրահավաքում իրականացնել նաև Ֆյուքանվաթն լճից (): Հիդրոէլեկտրակայանի սեփականատերն է հանդիսանում Statkraft ընկերությունը։

## Պատմություն
thumb|Տեսարան դեպի Գլոմֆորդ ՀԷԿ
Էլեկտաոկայանը կառուցել են 1918 թ․ ճարտարապետ Օլաֆ Նուրդհագենի նախագծով։ 1942 թվականին «Մուշկետոն» ռազմագործողության ժամանակ բրիտանական զորքերը վնասել են էլեկտրակայանը, սակայն հիմնովին ջախջախվել են գերմանական զորքերի կողմից։

## Ծանոթագրություններ

## Արտաքին հաղումներ
* Arkitekturguide for Nord-Norge og Svalbard 
* Konsesjonssøknad - Fykanvannet kraftverk  

Կատեգորիա:Նորվեգիայի հիդրոէլեկտրակայաններ
Կատեգորիա:Նուռլանի շենքեր և կառույցներ
Աիդա Հովհաննիսյան

**Աիդա Արտավազդի Հովհաննիսյան** (), հայ բեմադրիչ։

## Կենսագրություն
Աիդա Հովհաննիսյանը ծնվել է Երևանում։ Սովորել է Երևանի թիվ 122 միջնակարգ դպրոցում, միաժամանակ՝ Երևանի Ռոմանոս Մելիքյանի անվան երաժշտական ուսումնարանի ջութակի բաժնում և «Հայֆիլմ» կինոստուդիային կից կինոդերասանի ստուդիայում` Դմիտրի Կեսայանցի արվեստանոցում։ 1970-1975 թվականներին սովորել է Երևանի գեղարվեստա-թատերական ինստիտուտի ռեժիսորական ֆակուլտետում` Ռաֆայել Ջրբաշյանի արվեստանոցում։ 1987 թվականին վերապատրաստվել է Մոսկվայի թատերական արվեստի պետական ինստիտուտում։ Որպես բեմադրիչ աշխատել է Երևանի Երիտասարդական էքսպերիմենտալ (Փոսի) թատրոնում (1975), Երևանի Գաբրիել Սունդուկյանի անվան ազգային ակադեմիական թատրոնում։ 1975-1997 թվականներին դասավանդել է նույն ինստիտուտում, 1997 թվականից՝ Երևանի Խաչատուր Աբովյանի անվան պետական մանկավարժական համալսարանի կուլտուրայի ֆակուլտետի ռեժիսուրայի ամբիոնում։ 2007-2012 թվականներին եղել է նույն ֆակուլտետի հեռուստառեժիսուրայի, հեռուստալրագրության և օպերատորության ամբիոնի վարիչ, 2007 թվականից՝ պրոֆեսոր։

## Բեմադրություններ
* Մ. Նորմանի «Բարի գիշեր, մայրիկ» (հեռուստաթատրոն)
* Գ. Լորկայի «Բեռնարդա Ալբայի տունը»
* Լուիջի Պիրանդելլոյի «Անավարտ ինքնանկար»
* Հովհաննես Թումանյանի «Կիկոսի մահը»
* Մուշեղ Իշխանի «Մեռնիլը որքան դժվար է» (Խորեն Աբրահամյանի հետ)
* Ա. Նիկոլայի «Վերադարձ Սորենտո»
* Կարինե Խոդիկյանի «Կինը անձրևից հետո»
* Գաբրիել Սունդուկյանի «Էլի մեկ զոհ»
* Պ. Տուրրինիի «Առնետաորս»
* Հովհաննես Շիրազ «Դանթեական»-նվիրված եղեռնի 100 ամյակին 2015
* Էդուարդո դե Ֆիլլիպո «Ֆիլումենա Մարտուրանո» 2016
* Հովհաննես Թումանյան «Անուշ» 2017
* Գարսիա Լորկա «Արյունոտ հարսանիք» 2018
* Ա․ Հովհաննիսյան «Սիրով սիրո մասին» 2019
* Ա․ Հովհաննիսյան «Ինձ հետ կանչեք և ես կգամ» 2022
* Աթաբեկ Խնկոյան «Մկների ժողովը» մյուզիքլ 2022
* Վիլիամ Սարոյան «Հե՛յ, ո՞վ կա, գոնե մեկն ու մեկը» 2023
* Ա․ Վարդանանց «Ծնվել եմ, որ քո ափի մեջ ապրեմ» 2023

## Պարգևներ
* ՀԹԳՄ ոսկե մեդալ
* «Հայֆեստ» միջազգային թատերական փառատոնի մրցանակ
* ՀՀ մշակույթի նախարարության Մետաքսյա Սիմոնյանի անվան «Լավագույն ռեժիսոր» մրցանակ` Աղասի Այվազյանի «Արլեզ» բեմադրության համար

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ բեմադրիչներ
Կատեգորիա:Հայ պրոֆեսորներ